Marina ihany tokoa izany amin’ny ilany iray, hoy aho, saingy amin’ny ilany iray no tsy fantatra izahay moa tsotso-dahy, hoy izy, ka tsy dia azoko loatra izany lazainao izany misy ny olona, hoy aho, miseho ho izao sy izao amin’ny teniny sy ny ataony, kanefa hafa ny tena any am-pony! Hay! Hoy izy. Angamba mety ho marina izany, kanefa inona moa no mety hitsarana ny olona ny teniny sy ny ataony sa ny any am-pony tsy miloaka ny ahy tsy mba hamaivaniko ny eritreritra miafina, hoy aho. Efa nahavoa ahy mafy mantsy ny fitaky ny sasany tsy nampoizina, ka tonga amin’ny fitenenana hoe efa afo nandoro ny lambako mbola mety ho marina ihany koa izany, hoy izy, saingy mba misy koa fitenenana manao hoe izay fatra-piahiahy mpamosavy. Sady faly aho no sosotra tamin’ny famalin-drandria. Faly fa sambany nisy olona niady hevitra tamiko tamim-pahatoniana ary tsy nanao resaka kitoatoa kanefa koa sosotra fa toa nataony tsy nahazo an-tsahalany nefa ny zavatra nandratra ahy toa tsy takany akory. Farany dia ny hasosorana ihany no be tao an-tsaiko sy tafajanona, rahefa nisaraka izahay. Fa hoy aho mantsy nanohy ny resaka taminy vonto-pinoana loatra ianao ry ingahy, hoy aho, ka tsy mahajery ny manjo ny ankapoben’olona intsony. Jereo izao ny mahazo ahy noho ny vava sy ny resaka efa nolazaiko anao, hoy izy nanapaka ny teniko, fa tsy mihevitra izay resaka na vava mety hataon’olona aminao aho. Tsy atahorako ny hitsarana ahy amin’izany rahefa madio eo imason’andriamanitra ny eritreritro maika loatra ianao fa tsy izany no tiako ho lazaina, hoy aho. Fanontaniana mazava no ataoko aminao ny fomba famalinao teo dia ahalalako fa fantatrao ny famelezana ahy tsy an-drariny, ka moa ekenao ve izany? Napetrak’i randria ny kopy teny an-tanany ary niova ho maotina dia maotina ny endriny na inona na inona no tsy mifanaraka amin’ny rariny sy ny fahamarinana dia tsy hankasitrahiko, hoy izy akaito! Hoy aho. Ka raha izany moa mba vonona hiara-miady amiko ho an’ny rariny sy ny fahamarinana ianao? 53 sabotsy 09 aout 1969; iv lah 3981 na miaraka aminao aho na tsia, dia izany no efa nataoko hatry ny ela, hoy izy. Ho an’izany no hitoriako ny filazantsara raha ny toriteny no misy vokany, hoy aho, dia ho efa tsy nisy intsony ny pangalatra sy ny mpamono olona! Fa firy taona izay no nitoriana ny hoe aza mangalatra, aza mamono olona , nefa isan’andro vaky izao mbola misy ihany ny mpangalatra sy mpamono olona! Koa tsy toriteny no ilaina fa zavatra mivantana aza mitsara ahy ho variana amin’ny toriteny fotsiny ka tsy manao zavatra mivantana, ianao rajaona, hoy izy manana ny hevitro ihany aho amin’izany, hoy aho, kanefa andeha havela eo ary iny, fa ny fanontaniana no atao mazavazava kokoa indray jereo ny fandehan-javatra eto an-tanàna, moa tsy mijaly ny ankamaroan’ny mponina, ary rahefa akaikezina, moa tsy rainijey no fototry ny fahavoazan’ny olona? Somary nitsiky indray randria nahare zavatra ihany tokoa aho, rajaona, hoy izy, ka hono ho aho, sao dia ny fifanolananareo manokana kosa no mahatonga anao ho vonombonona hanao zavatra hitarika ny olona? Nihidy ny vazako nahare izay nolazainy aoka ho tapahina hatreo ny resaka, hoy aho. Tahaka ny avaratra sy atsimo ny eritrerintsika ka tsy mety hifandray ianao koa mora misendaotra, hoy izy. Resaka no atao ka tezitra ambony ihany ianao ianao ihany no nanome tsiny ahy teo, hoy aho, fa hoe mitsara anao ambony ihany, kanefa ianao izao mba mitsara ahy mialoha koa, ka lazainao fa ny raharahanay sy rainijery manokana no mahatonga ahy hitarika anao hanao izay tsy tokony hatao tsia, hoy randria, tsy mitsara anao ambony ihany aho, fa manontany anao amim-pahatsorana hahitana ny marina, ka rahefa hita ny marina dia hita koa izay hatao. Kanefa raha nanafintohina anao ny fanontaniana dia ialako tsiny mora ny miala tsiny rahefa vita ny atao, hoy aho tamin’ny foko no nitenenako, hoy izy, ka asa izay fandraisanao azy, fa tsy dia mampaninona ahy akory mahay mandahatra ianao fa zatra mitory teny, hoy aho.